**Kivonat az Egészségügyi Szakmai Bizottság 2019. június 12-i nyilvános ülésének jegyzőkönyvéből**

Az Egészségügyi Szakmai Bizottság 7 igen szavazattal, ellenszavazat és tartózkodás nélkül az alábbi határozatot hozta:

**33/2019. (VI.12.) ESzB. sz. határozat**

1. Az Egészségügyi Szakmai Bizottság javasolja a Közgyűlésnek, értsen egyet azzal, hogy a Szombathely, Dolgozók útja 1. szám alatti 18. számú felnőtt háziorvosi körzetben a háziorvosi feladatokat Dr. Orosz Anna helyett **Dr. Vágási Andrea** lássa el 2020. január 1. napjától azzal, hogy 2020. június 30. napjáig – megbízási szerződés alapján - Dr. Orosz Anna és Dr. Kéri Ilona háziorvosok segítségével lesz biztosítva a háziorvosi ellátás.
2. A Bizottság javasolja a Közgyűlésnek, hogy a Dr. Orosz Anna háziorvossal – a feladat-ellátási szerződés megszüntetése tárgyában – kötendő megállapodást az előterjesztés mellékletében foglalt tartalommal hagyja jóvá.
3. A Bizottság javasolja a Közgyűlésnek, hogy hatalmazza fel a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Vágási Andreával kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Orosz Annával kötendő – az előterjesztés melléklete szerinti – megállapodás aláírására.

**Felelős:** Dr. Kecskés László, az Egészségügyi Szakmai Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője/

**Határidő:** 2019. június 18.

A kivonat hiteléül:

(: Halászné Dr. Józsa Erika:)